ประกาศธนาคารแห่งประเทศไทยประกาศธนาคารแห่งประเทศไทยเรื่องการปฏิบัติเกี่ยวกับการรับและจ่ายเงิน การตรวจสอบและควบคุมภายในของบริษัทเงินทุนและบริษัทเครดิตฟองซิเอร์----------- อาศัยอำนาจตามความในมาตรา๒๒ ตรี และมาตรา ๕๖ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ธนาคารแห่งประเทศไทยออกข้อกำหนดเกี่ยวกับการรับและจ่ายเงินการตรวจสอบและควบคุมภายใน เพื่อให้บริษัทเงินทุนและบริษัทเครดิตฟองซิเอร์ถือปฏิบัติดังต่อไปนี้ ข้อ๑ในวันที่ประกาศนี้มีผลใช้บังคับบริษัทเงินทุนและบริษัทเครดิตฟองซิเอร์ ต้องมีระเบียบพิธีปฏิบัติเป็นลายลักษณ์อักษรและถือปฏิบัติในเรื่องต่อไปนี้ (๑)การรับเงินและการจ่ายเงิน (๒)การให้กู้ยืมเงิน การรับซื้อ ซื้อลด และรับช่วงซื้อลดตั๋วเงินและการก่อภาระผูกพัน (๓)การลงทุนในหลักทรัพย์ (๔)การขายทรัพย์สิน ทั้งนี้ระเบียบพิธีปฏิบัติตามที่กำหนดในวรรคหนึ่งต้องได้รับอนุมัติจากคณะกรรมการบริษัท และส่งให้ธนาคารแห่งประเทศไทยทราบภายใน ๑๕วัน นับแต่วันที่มีการออกระเบียบพิธีปฏิบัติหรือมีการเปลี่ยนแปลงระเบียบพิธีปฏิบัติ ในกรณีที่ธนาคารแห่งประเทศไทยเห็นสมควรให้มีการแก้ไขปรับปรุงระเบียบพิธีปฏิบัติดังกล่าวให้บริษัทดำเนินการภายในระยะเวลาที่ธนาคารแห่งประเทศไทยกำหนด ข้อ๒ระเบียบพิธีปฏิบัติในเรื่องการรับเงินและการจ่ายเงิน ให้มีข้อกำหนดต่อไปนี้ไว้ด้วย (๑)การจ่ายเงินในการกู้ยืม รับซื้อ ซื้อลดและรับช่วงซื้อลดตั๋วเงิน และในการลงทุนในหลักทรัพย์ให้จ่ายแก่ผู้กู้ยืม ผู้ขาย หรือบุคคลหรือสถาบัน การเงินที่เกี่ยวข้องเท่านั้น และจ่ายเป็นเช็คขีดคร่อมเข้าบัญชีผู้รับเงิน (Account PayeeOnly) พร้อมขีดฆ่า ค่าว่า "ผู้ถือ" ออก (๒)การจ่ายเงินในกรณีอื่นนอกเหนือจากที่กล่าวใน (๑) ในจำนวนเกินกว่าที่บริษัทกำหนด ต้องจ่ายเป็นเช็คขีดคร่อม (๓)การจ่ายเงินตามตั๋วสัญญาใช้เงินหรือบัตรเงินฝากหรือตราสารอื่นของบริษัทเงินทุนให้ถือปฏิบัติตามประกาศธนาคารแห่งประเทศไทยที่เกี่ยวข้อง (๔)การรับเงินเป็นเช็คหรือจ่ายเงินเป็นเช็ค ให้จัดทำทะเบียนบันทึกการรับจ่ายให้เป็นปัจจุบันอยู่เสมอ โดยมีรายละเอียด เลขที่เช็คชื่อผู้สั่งจ่ายหรือผู้รับเงิน วันออกเช็ค ธนาคาร สาขา และจำนวนเงิน ทั้งนี้การจ่ายเงินดังกล่าวข้างต้นต้องได้รับการอนุมัติจากผู้มีอำนาจตามที่กำหนดในระเบียบของบริษัทในแต่ละกรณีก่อน ข้อ๓ระเบียบพิธีปฏิบัติในเรื่องการให้กู้ยืมเงิน การรับซื้อ ซื้อลดและรับช่วงซื้อลดตั๋วเงิน และการก่อภาระผูกพันให้มีข้อกำหนดต่อไปนี้ไว้ด้วย (๑)ผู้มีอำนาจอนุมัติและวงเงิน เอกสารหลักฐานประกอบการพิจารณาขั้นตอนการจ่ายเงินวิธีการจ่ายเงินและการจัดทำแฟ้มลูกหนี้รายตัวซึ่งต้องมีรายละเอียดการวิเคราะห์ประกอบการพิจารณาอนุมัติของผู้มีอำนาจวิธีปฏิบัติเกี่ยวกับการประเมินราคาทรัพย์สินที่ใช้เป็นหลักประกัน ตลอดจนเอกสารหลักฐานต่าง ๆ ที่เกี่ยวข้อง (๒)การให้กู้ยืมเงิน การรับซื้อ ซื้อลด และรับช่วงซื้อลดตั๋วเงินหรือการก่อภาระผูกพันที่มีวงเงินเกินจำนวนที่บริษัทกำหนดต้องได้รับอนุมัติจากคณะกรรมการสินเชื่อ ซึ่งประกอบด้วยกรรมการผู้มีอำนาจในการจัดการหรือผู้บริหารที่ได้รับความเห็นชอบจากธนาคารแห่งประเทศไทยเท่านั้น การประชุมคณะกรรมการสินเชื่อเพื่อพิจารณาอนุมัติการให้กู้ยืมเงินต้องมีการจัดทำรายงานการประชุมและลงลายมือชื่อผู้เข้าประชุมทุกราย ข้อ๔ระเบียบพิธีปฏิบัติในเรื่องการลงทุนในหลักทรัพย์ การซื้อและขายหลักทรัพย์ให้มีข้อกำหนดเกี่ยวกับผู้มีอำนาจอนุมัติวงเงินอนุมัติและขั้นตอนการวิเคราะห์ประกอบการพิจารณาอนุมัติของคณะกรรมการที่บริษัทจัดตั้งขึ้นและให้มีการรายงานการซื้อและขายหลักทรัพย์ตาที่ได้รับอนุมัติแล้ว ให้คณะกรรมการทราบเป็นระยะ ข้อ๕ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษา เป็นต้นไป ประกาศณ วันที่ ๑๔ กันยายน พ.ศ. ๒๕๓๗ วิจิตร สุพินิจ ผู้ว่าการ ธนาคารแห่งประเทศไทย[รก๒๕๓๗/พ๓๙ง/๓๑/๒๐ กันยายน ๒๕๓๗]